b'\n_START_ARTICLE_\nBeocija\n_START_SECTION_\nZgodovina\n_START_PARAGRAPH_\nV Antiki je bilo v Beociji ve\xc4\x8d uspe\xc5\xa1nih mest; Tebe, Tangara, Orhomen in Plateja. Okoli leta 1000 pr. n. \xc5\xa1t. so Boj\xc4\x8dani vdrli na obmo\xc4\x8dje, ki ga je naseljevalo mikensko prebivalstvo.  Tebe so bile \xc5\xbee v \xc4\x8dasu mikenske dobe pomembno mesto, ki ga je po legendi ustanovil kralj Kadem. Od 6. stetja pr. n. \xc5\xa1t. je bila Beocija zvezna dr\xc5\xbeava 15 mest pod vodstvom Teb, v 4. stoletju pr. n. \xc5\xa1t. pa je postala pomembna politi\xc4\x8dna in voja\xc5\xa1ka sila. Na prehodu iz 3. v 2. stoletje pr. n. \xc5\xa1t. so njeni vojaki pomagali Makedoncem v bojih z Rimljani, leta 146 pr. n. \xc5\xa1t. pa je bila Beocija podrejena provinci Makedoniji. V zgodnjem gr\xc5\xa1kem obdobju je bila Beocija kulturno pomembna, pozneje pa je pregovorno veljala za zaostalo pokrajino._NEWLINE_Pri Plateji je bila leta 479 pr. n. \xc5\xa1t. bitka med Perzijci in Grki. V Tangari pa je bilo sredi\xc5\xa1\xc4\x8de proizvodnje anti\xc4\x8dnih glinenih figuric. Skozi stoletja mesta v Beociji po\xc4\x8dasi propadajo in v 1. stetju pr. n. \xc5\xa1t. so \xc5\xbee vsa uposto\xc5\xa1ena in zravnana z zemljo._NEWLINE_Kr\xc5\xa1\xc4\x8danski zgodovinski viri navajajo, da je v Beociji v 1. stoletju umrl sveti Luka, sicer doma iz Antiohije v Siriji, ki mu pripisujejo avtorstvo Evangelija po Luku in Apostolska dela.'